**КОНКУРС ЗА ЕСЕ**

Националната асоциация на медиаторите /НАМ/ винаги се е стремяла да поддържа диалог със своите членове, особено с младите медиатори, и да привлича нови хора за каузата на медиацията. Във връзка с това Управителният съвет на НАМ **обявява конкурс за есе**, в две части:

1. За студенти и младежи до 25 г., все още неангажирани с медиацията. Темата на есето е: **"Медиацията: какво и къде?"**

2. За млади медиатори до 30 г. Темата на есето е: **"Моята визия за развитието на медиацията у нас".**

Есето следва да е в обем до 2000 думи, да представя личното отношение, познания и визия на автора за медиацията, да не е публикувано или предложено за публикуване в печатно или електронно издание и в срок до 30 март 2021г. да бъде изпратено на адрес: **info@nam-bg.org**

Есетата трябва да са написани на български език във формат Microsoft Word, Times New Roman 12, разредка 1.5;

На заглавната страница на всяко есе трябва да бъде посочена следната информация: трите имена на автора, адрес, имейл адрес и телефон за връзка;

Есето трябва да отговаря на академичните стандарти за подобен вид разработка, да има ясна структура, теза и аргументи.

Участниците следва да представят кратко био до 150 думи, в което обективно да се представят, включително учебното заведение, специалност и курс на обучение.

Препоръчително е заглавното поле на придружаващия имейл да съдържа текст “konkurs za ese“

Жури от НАМ ще оцени есетата и до 30.04.2021 г. резултатите ще бъдат публикувани на интернет-страницата и Фейсбук страницата на НАМ.

Предвидени са следните награди:

**За конкурса за не-медиатори:**

Първа награда - безплатен сертифициращ курс за медиатор в организация-член на НАМ

Втора награда - освобождаване от 2/3 от таксата за сертифициращ курс за медиатор в организация-член на НАМ

Трета награда - освобождаване от 1/3 от таксата за сертифициращ курс за медиатор в организация-член на НАМ

**За конкурса за млади медиатори:**

Първа награда - безплатен курс за допълнително обучение по специализирана медиация в организация-член на НАМ

Втора награда - освобождаване от 2/3 от таксата за курс за допълнително обучение по специализирана медиация в организация-член на НАМ

Трета награда - освобождаване от 1/3 от таксата за допълнително обучение по специализирана медиация в организация-член на НАМ

Най-добрите есета ще бъдат публикувани на интернет-страницата на НАМ.

**ЖЕЛАЕМ ВИ УСПЕХ!**